Tippek a megfázáskor - Szent István Patika
Az orrfolyással, tüsszögéssel, orrdugulással, enyhe torokfájdalommal járó megfázást az esetek legnagyobb részében vírusfertőzés okozza.
Az átmenetileg meggyengült immunrendszer azonban ez idő alatt még nehezebben tud ellenállni az egyéb kórokozók támadásának, ezért nagyon gyakori a bakteriális felülfertőzés. Magas láz, tartós köhögés, megváltozott színű és állagú orrváladék és köpet, arcüregi-, homlok- és fülfájdalom jelezheti az ilyen szövődmények kialakulását.
Mindent meg kell tenni tehát a felülfertőződés elkerüléséért: az ilyenkor gyakoribb kézmosás, a papír zsebkendők higiénikus kezelése, a sűrű szellőztetés, a tömegközlekedés lehetőség szerinti kerülése nemcsak a vírusfertőzés továbbadását akadályozza meg, hanem a náthás beteget is megvédheti a bakteriális fertőzésektől.